# Til alle ledere

# Ny ferielov – brev 2

Så er der nyt fra ferielandet!

KL og Forhandlingsfællesskabet har som bekendt aftalt hvordan den nye ferielov skal implementeres på det kommunale og regionale område.

Siden sidste nyhedsbrev er de to parter blevet enige om en vejledning der bl.a. beskriver overgangen til det nye feriesystem.

Udover vejledningen er der udarbejdet en kort pjece, hvor der kan læses om overgangen til de nye ferieregler og hvad det betyder for ”din” ferie. Det muligt at bestille pjecerne via HR@ishoj.dk så I kan udlevere dem til jeres medarbejder.

Endelig har parterne sammen udarbejdet et kort PowerPoint oplæg.

Vejledningen, pjecen og PowerPoint oplæg kan hentes på UGLEN under Center for Ledelse og Strategi – Ferie m.m.

**Rejsehold**

HR og Lønteamet har dannet et rejsehold, som stiller sig til rådighed for at deltage på ledermøder, med henblik på at komme og tegne og fortælle om de nye regler. Kontakt os via HR@ishoj.dk hvis der ønskes besøg.

**De nye regler kort!**

**Nye ferieregler – hold ferien samtidig med at du optjener ferien.**

* Der ændres ikke i hvor mange feriedage man optjener.
* Der er nyt ferieår – Fra 1. september til 31. august. Ferien holdes i løbet af ferieåret + 4 måneder (1. september til året efter 31. december).

**Overgangsordning i 2019 og 2020**

* Optjening af ferie 1. september 2019 til 31. august 2020 indefryses – og udbetales når man forlader arbejdsmarkedet. Man får ikke ”dobbeltferie”
* Frem til 1. maj 2020 – ingen ændring
* Mini-ferieår 1. maj – 31. august 2020 – kun 16,64 dage

**6. ferieuge bibeholdes med nuværende regler.**

Har du spørgsmål til ovennævnte er du som altid velkommen til at kontakte Lønteamet på tlf. 4357 7300 eller HR på tlf. 4357 7354.